

## Slovensko gospodarsko in raziskovalno združenje, Bruselj

**Občasna informacija članom 15 – 2020**

**03. februar 2020**

**Evropski projekt GEROPROTECT je namenjen iskanju rešitev za preprečevanje s starostjo povezanih bolezni**

***Ker se življenjska doba daljša, je vse več s starostjo povezanih bolezni. Evropska komisija je zaradi tega financira projekt GEROPROTECT, v okviru katerega raziskovalci iščejo rešitve za preprečevanje tovrstnih bolezni, ki naj bi starejšim omogočile bolj zdravo starost. Ta projekt je nadaljevanje evropskega projekta ERA, v okviru katerega so raziskovalci razvili tri zdravila, ki bi lahko bistveno pripomogla k izboljšanju zdravja starejših. Izhodišče obeh projektov je, da je bolje preprečiti kot zdraviti.***

Raziskave opravljajo na mušicah Drosophila in miših. Namen projekta GEROPROTECT je bolje razumeti proces. Raziskave na področju staranja namreč kažejo, da prehrana, farmakološki in genetski ukrepi lahko pripomorejo k izboljšanju zdravja ob tem, ko se telo stara.

V raziskave so vključili obstoječa zdravila, ki veljajo za zelo varna, da bi lahko čiom hitreje našli rešitve in ugotovili, kako bi bilo mogoče z njimi doseči bistven preventivni učinek za vrsto s starostjo povezanih bolezni.

Osredotočenje na zdravila, ki so že na trgu, bo po prepričanju raziskovalcev lahko pospešilo implementacijo učinkovitih terapij.

**Koristne informacije:**

* Spletna stran z informacijami o projektu:
* <https://cordis.europa.eu/project/id/741989>

Pripravila:

Darja Kocbek